hu hu hu en hu hu hu hu hu hu hu hu hu hu hu hu hu hu hu hu hu en hu hu fr hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu hu hu hu en hu hu hu hu hu en hu hu hu hu hu hu en hu en hu en en hu hu nb hu hu en hu hu hu en hu hu hu hu hu hu hu hu hu hu hu hu hu hu hu hu hu hu es hu hu
Derékfájás | Dr. Tiszta Víz.hu
Kinek ajánlott a Peridot víz fogyasztása
Hogyan segít a tiszta víz deréktáji fájdalmak esetén?
A derékfájdalmak kialakulását akkor érthetjük meg igazán, ha megismertük a gerincoszlop felépítését, és működésének elvét is megértettük. Ugyanis a fájdalmak kialakulása többnyire a rendellenes „üzemeltetésből” fakad.
Bármilyen háztartási gépet akkor használhatunk szakszerűen, ha előbb elolvassuk a használati utasítást. Ha egy gépnél fontos ez a tudás, mennyivel inkább a saját testünk esetében! Figyeljük meg, milyen mesteri kézzel lett megformálva a csontrendszerünk.
A gerincoszlop alkotja a törzsünk, a nyakunk szilárd vázát, és egyben testünk csontos tengelyét, amelyhez kapcsolódik a kezünk és a lábunk. A gerincünk 24 valódi csigolyából áll, amelyeket szalagok kötnek össze egymással, és egyben biztosítják azt is, hogy a csigolyák egymás fölött maradjanak. Két szomszédos csigolya között a porckorong található.
A porckorong közepében „zselés” mag van, amelyet egy rostos szerkezetű porcgyűrű vesz körül. Képzeljük el úgy a zselés magot, mintha egy pingponglabda lenne, amit egy picike „úszógumi” (rostos szerkezetű porcgyűrű) vesz körül. Ez az „úszógumi” tartja helyén a „pingponglabdát”.
Víz áramlik a porckorongba fekvő helyzetben
A porckorong vízzel telített, tárolja a vizet, és tartja a testünk súlyát. A víz kenőanyagként is funkcionál két csigolya között. Ugyanúgy, ahogy egy autó nem működik motorolaj, azaz kenőanyag nélkül, a gerincünk sem működik víz nélkül. A víznek tehát két feladata is van az ízületekben: egyrészt keni az egymáson elmozduló csigolyákat, másrészt támasztó szerepet tölt be azáltal, hogy a porckorongban tárolódik. Ahogy a mosogatószivacs magába szívja a vizet, ugyanúgy képes a porckorong is felszívni a vizet. Erre azért van szükség, mert ezáltal tudja eltávolítani egymástól a csigolyákat, és így lehetővé teszi az egymáson való elmozdulásukat.
A gerincízületünk működőképessége a porckorongban tárolt víz mennyiségétől függ. A felsőtestünk súlyának 75%-át a zselés magban található víztartalom tartja meg. A felsőtestünk súlyának 25%-át pedig a zselés mag körüli, rostos szerkezetű porcgyűrű tartja.
Az összes ízület működési elve a víz kenőanyagszerepére és testsúlytartó szerepére épül. A porckorongban lévő víz terhelés hatására kipréselődik az ízületből, ugyanúgy, ahogy a szivacsból is nyomás hatására kipréselődik a víz. Az ízületekbe a víz akkor áramlik be, ha ott vákuum alakul ki, ami testmozgás hatására jön létre. Tehát csak akkor tud a víz az ízületekbe beáramlani, ha ott változó vákuum alakul ki a testmozgás következtében, és ilyenkor a porckorong vízzel telítődik.
Fontos, hogy az ízületeknek nincs saját vérellátásuk, és az ízületekben nincsenek idegek. Az ízületeket a körülöttük lévő szövetek táplálják. Ez azért lényeges, mert ha az ízületek víztartalma csökken, nem érzünk azonnal fájdalmat. Ha nem iszunk elég vizet, csökken a porckorong víztartalma. A zselés mag körüli rostos porcgyűrű veszít a rugalmasságából, és a vízveszteség következtében repedések alakulnak ki a felületén, sugárirányban, belülről kifelé haladva. Ahogy telnek az évek, a kiszáradás mértéke fokozódik, mivel a legtöbb ember nem iszik elegendő vizet. Végül a repedések elérik a legkülső rostos gyűrűt.
Leggyakrabban ez a következőképpen történik: előrehajolunk, például bekötni a cipőnket, és ezt olyan heves fájdalom kíséri, hogy mozdulni sem tudunk. Az előrehajlás hatására megreped a rostos gyűrű külső része, kifolyik a zselés mag, és nyomja a csigolyából kilépő ideggyököt. A rostos gyűrű kiszakadását okozhatja egy nehéz tárgy meggondolatlan felemelése is.
Ha a kibuggyanó zselés magból egy rész leszakad, kialakul a gerincsérv, amely mozgásképtelenséggel járhat együtt, és egész életére rokkanttá teheti a beteget.
Nagyon sok ember harmincéves korára kiszáradt állapotban tengeti az életét, és nincs tudatában annak, hogy milyen nagy veszélynek van kitéve. Nem csoda, ha gyakoriak a gerincproblémákból fakadó munkakiesések. És nemcsak az a baj, hogy nem iszunk elég vizet, hanem túl sok olyan ételt eszünk, ami dehidratál (só, alkohol, kávé, főtt ételek). A testmozgást, amely a bajokat megelőzhetné, idő hiányában elhanyagoljuk, vagy egyszerűen lusták vagyunk mozogni.
Nehéz tárgy helyes emelése egyenes háttal
Derékfájdalmak kialakulásának megelőzésére a következőket tehetjük:
Igyunk elegendő mennyiségű vizet!
Végezzünk rendszeresen különféle gyakorlatsorozatokat, például gerinctornát, ami vákuumot hoz létre az ízületekben, és ez vizet fog pumpálni a csigolyák közti térbe. Így a porckorong megszívja magát vízzel, lesz kenőanyag, és jól fog működni.
Szokjuk meg az egyenes testtartást állás, ülés, olvasás, számítógépezés közben.
Nehéz tárgyat mindig szakszerűen, egyenes háttal, a lábizmainkat használva emeljünk fel. Egy rossz mozdulatnak súlyos következménye lehet. A lumbágó többhétnyi kiesést okozhat a munkából, és anyagi veszteséggel is járhat.
Amikor fáj a derekunk vagy lumbágóban szenvedünk, az ábra szerinti testhelyzetben pihenjünk egy keveset, mert így ellazulnak az izmaink, és ezáltal enyhülni fog a fájdalom.
Ne feledkezzünk meg arról, hogy bőségesen igyunk vizet, és amikor az orvosunk javasolja, kezdjük el a gerinctorna gyakorlását.
A víz szükséges a porckorongok és a gerincet tartó izmok működtetéséhez is (az izmokban több víz van, mint a normál egyéb sejtekben).
Gerinctorna – a deréktáji fájdalmak ellenszere
Váratlan vendégként jelent meg az életemben a lumbágó. Az ágyban nem tudtam megfordulni a fájdalom miatt. Csupán a felülés reggelente harminc percet is igényelt, s minden egyéb teendő, ami addig természetesen ment (felöltözés stb.), bűvészmutatvánnyá változott. A tehetetlenségből, mozgásképtelenségből a gyógytorna szabadított meg. Kezdetben fájdalommal járt az egyes gyakorlatok elvégzése, ám a később egyre könnyebb lett a tornázás, és végül a fájdalom is megszűnt.
Nagyon hálás vagyok a gyógytornatanár szaktudásáért, és hogy a segítségével teljesen felépülhettem. A megtanult gyakorlatokat azóta is hetente kétszer-háromszor végigcsinálom, így azóta a közelembe sem férkőzött a betegség. Ám nem csupán tornázom, hanem azóta figyelek arra, hogy 2-2,5 liter vizet megigyak naponta. Eleinte nehezen ment ennyi vizet fogyasztani, most már azonban természetes. A szakemberek szerint a gerinctornával sok deréktáji betegség megelőzhető lenne. Ha valaki derékproblémával küszködik vagy lumbágója van, akkor a gyógyulását, felépülését leginkább a gerinctorna-gyakorlatok rendszeres végzése segíti – a műtét utáni rehabilitáció esetén is.
A gerinctornát (gyógytornát) nem lehet más kezeléssel helyettesíteni, és jótékony hatását akár már egyetlen alkalom után is érezhetjük (én éreztem).
A rendszeresen végzett gerinctornával a hátfájás és a derékfájás megszüntethető. Ha rendszeresen végezzük a gyakorlatokat, akkor a csontritkulás ellen is sokat teszünk. A gerinctorna elkezdése előtt feltétlenül konzultáljon orvosával, gyógytornászával!
Porckorong sérv – Beszélgetés Bene Mátéval a Facebook tévében.
MENÜ – Dr. Tiszta Víz
A víz furfangos tulajdonságai
Dr. Tiszta Víz könyv
© 2022 Dr. Tiszta Víz.hu - Minden jog fenntartva!